W. v. Dyck: Rede von C. G. J. Jaeöbi. 207 
prolata disciplina capit? Cur hodie applicas calculum? Nuni 
hoc die primum proponitur a natura problema? — Sedet Sphinx 
illa inde a creatione mundi, sedebit in sempiternum, proponit 
aenigmata generi mortalium; at suo tantum tempore venit 
Oedipus ab Apolline missus. 
Errorem, in quem diximus magnos etiam incidisse geo- 
metras, in eo videmus consistere, quod non probe distinctum 
sit inter causas veras et causas accidentes; sive ut viri medici 
aiunt, inter causas proximas et causas remotas. Novimus, 
Eulerum olim e passu Yirgiliano describente fluctuantes proras, 
puppes littore stantes, occasionem cepisse Hydraulicae condendi 
analyticae fundamenta. Exstat de Neutono lepida fabula, po- 
mum super nares dormitantis incidens dedisse viro occasionem 
detegendi gravitatem universalem. Num pomo humi cadenti 
inest principium illud progressus, num carminibus Virgilianis? 
Inest ingeniis Neutonorum Eulerorum; inest ingeniis, quae 
magnos illos viros antecedebant, inest toti historiae artis. 
Est causa vera progressus mathesis necessaria ejus ex- 
plicatio, quae fit secundum leges menti humanae insitas aeter- 
nas. Causa accidens esse potest quaestio physica, pomum cadens, 
passus Virgilianus. Qui de causis illis fortuitis natam putant 
mathesin similes mihi videntur iis, qui Epicureorum sententia 
ex atomis per vaeuum volitantibus construunt mundum. Contra 
quos disserens Keplerus narrat se fessum a scribendo animoque 
intus pulverulento ab atomorum istorum considerationibus voca- 
tum esse ad coenam, apposuisse uxorem acetarium. Quam se 
interrogasse , num si toto aere confertae volitarent patinae 
stanneae, folia lactucae, micae salis, guttae aquae, aceti, olei, 
ovorum decusses, idque ab aeterno duret, num futurum sit 
tandem aliquando, ut fortuito tale coeat acetarium; respondisse 
bellam suam: sed non hoc decore, neque hoc ordine. Neque, 
cum Kepleriana uxore dico, de phaenomenorum tumultu ac 
confusione nasci potuit divina illa mathesis structura, omnibus 
numeris absolutissima, non hoc decore neque hoc ordine. 
Geometras Francogallos plerosque, qui prodiere e scliola 
illustris comitis de la Place, his temporibus in errorem illum 
